b'\n_START_ARTICLE_\nMa\xc5\xa1kin\n_START_PARAGRAPH_\nMa\xc5\xa1kin je majhen oto\xc4\x8dek v Jadranskem morju, ki pripada Hrva\xc5\xa1ki._NEWLINE_Ma\xc5\xa1kin, ki se v starej\xc5\xa1ih zemljevidih imenuje Crveni otok, le\xc5\xbei pred zahodno obalo Istre okoli 1 km ju\xc5\xbeno od rta Kurent pri Rovinju. Povr\xc5\xa1ina oto\xc4\x8dka meri 0,096 km\xc2\xb2. Dol\xc5\xbeina obalnega pasu je 1,33 km._NEWLINE_Na oto\xc4\x8dku so vidni ostanki poslopij iz rimske dobe. Tukaj so se najverjetneje v 6. stoletju naselili benediktinci, ki so postavili cerkev in samostan. Samostan so v obdobju od 1446 do 1820 prevzeli fran\xc4\x8di\xc5\xa1kani. Deli samostana so bili kasneje preurejeni v razko\xc5\xa1no vilo, ki je danes v sklopu hotela Katarina. Od predromanske cerkvice pri samostanu se je ohranil centralni kvadratni prostor s kupolo in nekaj skulpturami iz 15. in 16. stoletja. V kupoli so vodni ostanki fresk, ki izvirajo iz predromanske dobe.'